Ich wolte dc der anger ſpꝛechē ſolte
Ich wolte dc der anger ſpꝛechē ſolte·
als der ſýtich in dem glas·
vn̄ er mir dāne rehte ſagen wolte·
wie gar ſanfte im húrē was·
do min frowe blv̊mē las·
ab im vn̄ ir minnēclichen fuͤſſe
růrten vf ſin gruͤnes gras·

Her anger was ir úch froͤiden mvͤſtēt nieten·
do min frowe kom gegan·
vn̄ ir wîſſen hende begonde bieten·
nach úwern blv̊men wolgetan·
erlǒbet mir her gruͤner plan·
dc ich mine ſuͤſſe· ſetzen mvͤſſe
da min frowe hat gegan·

Her anger bittent dc mir ſw̾e ſvle bvͤſſen·
ein wib nach der min h̾ze ſte·
ſo wunſche ich dc ſi mit blôſſen fuͤſſen
noch húre mvͤſſe vf úch ge·
ſo geſchadet iv niemer ſne·
wirt mir vō ir ein lieblich gruͤſſen·
ſo grůnet min h̾ze als úwer kle·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse